पीड़ित 250 गरीब पिछड़े कश्यप परिवारों ने महापंचायत में प्रदेश सरकार व प्रशासन को स्पष्ट व सख्त चेतावनी जारी की है कि यदि यथाशीघ्र उनकीं माँगों को नहीं माना गया तो वे किसी भी हद तक जा सकते हैं और कोई भी कुर्बानी दे सकते हैं। पीड़ितों ने कहा कि पहले वे न्याय पाने और अपनी माँगों को मनवाने के लिए नई दिल्ली में राष्ट्रपिता महात्मा गांधी के समाधि स्थल पर शांतिपूर्वक धरना-प्रदर्शन करेंगे और यदि प्रदेश सरकार व केन्द्र सरकार के कानों पर जूं नहीं रेंगी तो वे राष्ट्रपति भवन के सामने अपने मासूम बच्चों सहित सामूहिक आत्महत्या करने का कठोर निर्णय भी कर सकते हैं। इस बीच यदि प्रशासन द्वारा उन पर और कोई ज्यादती की गई तो वह बर्दास्त नहीं की जायेगी। पीड़ितों ने प्रदेश सरकार व केन्द्र सरकार से अपील की है कि उनकीं माँगों को यथाशीघ्र स्वीकार किया जाये, क्योंकि उनका धैर्य टूटने की कगार पर पहुँच चुका है।